Source: https://politeia.org.ro/stiri-revista-presei/revista-presei-25-februarie-nicusor-dan-plan-in-11-puncte-pentru-o-eventuala-epidemie-de-coronavirus-in-bucuresti/63463/
Timestamp: 2020-07-02 08:59:07+00:00
Document Index: 45058883

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

Revista Presei – 25 februarie. “Nicușor Dan, plan în 11 puncte pentru o eventuală epidemie de coronavirus în București” | PoliteiaWorld
Home » Stiri / Revista Presei	» Revista Presei – 25 februarie. “Nicușor Dan, plan în 11 puncte pentru o eventuală epidemie de coronavirus în București”
Buna dimineata intr-o zi de marti, 25 februarie! Administraţia Naţională de Meteorologie a anunţat că temperaturile vor continua să scadă în cea mai mare parte a țării, iar precipitaţiile vor fi sub formă de ninsoare la munte, mixte în nord şi ploi în rest. Vântul va sufla slab şi moderat, cu intensificări la munte, mai ales la altitudini mari. Regimul termic va fi caracterizat de valori, în marea lor majoritate, peste cele normale ale perioadei, cu maxime ce se vor încadra între 6 și 16 grade și minime în general între -7 și 2 grade. Regimul pluviometric va putea avea o tendință ușor deficitară în cea mai mare parte a țării. În Capitală pe de altă parte, cerul va fi temporar noros şi trecător va ploua slab. Vântul va sufla slab şi moderat. Temperaturi: +14 gr.C/ +3 gr.C.
Curtea Constituțională: Există conflict juridic privind desemnarea lui Ludovic Orban în funcţia de premier Curtea Constituţională a României a stabilit, luni, că există conflict juridic între preşedinte şi Parlament privind desemnarea liderului PNL Ludovic Orban în funcţia de premier, au precizat oficiali ai CCR. Decizia se aplică pentru următoarea nominalizare de premier, au precizat pentru HotNews.ro surse din CCR. Aceasta înseamnă că președintele Klaus Iohannis va trebui să facă, a treia oară, o a treia propunere de prim-ministru. CCR a admis astfel sesizarea conducerii PSD a Parlamentului, care a reclamat că există conflict juridic de natură constituțională între Președinție și Parlament din cauza desemnării lui Ludovic Orban în funcția de premier de către șeful statului Klaus Iohannis. Președintele interimar al Senatului, Titus Corlățean, a susținut luni în fața judecătorilor CCR că “scopul președintelui este dizolvarea Parlamentului, și nu găsirea unei soluții politice în interiorul configurației parlamentare actuale”: “Dizolvarea Parlamentului nu mai e un act democratic, ci un abuz de putere”. Corlăţean a citat declaraţii ale preşedintelui Iohannis referitoare la intenţia declanşării alegerilor parlamentare anticipate și a susținut că la baza conflictului juridic de natură constituţională cu care Curtea Constituţională a fost sesizată se află “voinţa preşedintelui României şi a Guvernului de a recurge ilegitim la proceduri constituţionale democratice pentru a-şi atinge exclusiv scopuri politice, afectând grav în acest mod funcţionarea Parlamentului, pe care îl împiedică să-şi ducă la bun sfârşit mandatul”. “Scopul președintelui este dizolvarea Parlamentului, nu găsirea unei soluții politice în interiorul configuranței parlamentare actuale (…) Dizolvarea Parlamentului nu mai e un act democratic, ci un abuz de putere, pe care CCR e datoare să îl sancționeze”, a susținut Corlățean în fața judecătorilor CCR. Vicepreşedintele Camerei Deputaţilor Florin Iordache a susţinut la rândul său la Curtea Constituţională că alegerile anticipate trebuie declanşate doar în cazul nefuncţionării Parlamentului, nu ca rezultat al unei acţiuni politice a şefului statului. “Alegerile anticipate trebuie să fie exclusiv consecinţa lipsei de funcţionare a Parlamentului şi nu un scop politic al preşedintelui sau al unei minorităţi parlamentare rezultate din alegeri. În niciun caz Legislativul nu poate fi pus în situaţia de a da votul de încredere unui guvern sub presiunea pierderii mandatului”, a spus Iordache. Punctul de vedere al Administrației Prezidențiale a fost susținut în fața CCR de către consilierul prezidențial Mihaela Ciochină, care a afirmat că prin desemnarea lui Ludovic Orban ca premier nu s-a creat niciun blocaj în activitatea Parlamentului, pentru că dacă ar fi existat un real blocaj, Birourile permanente reunite nu ar fi putut declanșa procedura parlamentară, nu ar fi stabilit calendarul, comisiile nu ar fi audiat candidații propuși la funcția de ministru, iar parlamentarii nu și-ar fi exprimat votul în comisiile de specialitate. Integral: https://www.hotnews.ro
Dezbaterea publică privind desființarea Secției speciale, amânată de Ministerul Justiției după învestirea unui nou guvern / Birchall: Încep să mă intreb dacă chiar sunt intenții serioase pentru desființarea SIIJ Ministerul Justiției a anunțat că dezbaterea publică programată pentru luni pe tema proiectului de lege privind desființarea controversatei Secții de anchetare a magistraților a fost amânată la solicitarea Centrului de Resurse Juridice, “urmând să fie reprogramată după învestirea unui nou guvern”. Fostul ministru al Justiției Ana Birchall spune că începe să se întrebe dacă chiar sunt intenții serioase pentru desfiintarea acestei secții “foarte toxice pentru buna functionare a justiției”.Ministerul Justiției a anunțat că, urmare a solicitării din 21 februarie a Centrului de Resurse Juridice de a se întrerupe procedura de dezbatere publică a proiectului de lege privind desființarea Secției pentru Investigarea Infracțiunilor din Justiție, a fost anulată dezbaterea, urmând ca aceasta “să fie reprogramată, în condițiile legii, după învestirea unui nou guvern”.”Încep să mă întreb dacă chiar sunt, faptic, nu doar declarativ, intenții serioase pentru desființarea acestei Secții care, așa cum am mai spus, în reglementarea actuală ( cu competențe date, șmecherește de alde Iordache) consider că este foarte toxică pentru buna funcționare a justiției!”, a reacționat fostul ministru al Justiției Ana Birchall, printr-un mesaj pe Facebook. Proiectul de lege privind desființarea Secției de anchetare a magistraților a fost publicat în 4 februarie pe site-ul Ministerului Justiției. Proiectul prevede și modificarea Legii 303 privind statutul judecătorilor și procurorilor, în sensul că acțiunea penală în cazul unui judecător sau procuror poate fi începută doar cu autorizarea prealabilă a procurorului general, iar trimiterea în judecată a magistraților se încuviințează de către Consiliul Superior al Magistraturii. Integral: https://www.hotnews.ro
E oficial: Desi e pe marginea prapastiei, CFR Marfa trebuie sa dea 570 de milioane de euro inapoi la stat. Cum s-a ajuns aici, cine e de vina si ce urmeaza Comisia Europeana anunta ca a luat astazi decizia pe care statul roman o astepta, cu inima stransa, de mai multa vreme. Anume: Guvernul trebuie sa recupereze nu mai putin de 570 de milioane de euro de la CFR Marfa, companie aflata deja pe marginea prapastiei. Iata cum s-a ajuns aici si de ce in acest moment e in pericol nu numai compania feroviara, ci si intreaga economie romanesca. CFR Marfa s-a infiintat in 1998. Iar in urma cu aproape un deceniu, Guvernul a decis sa privatizeze societatea. Asa ca a organizat o procedura pe care a castigat-o Grup Feroviar Roman (GFR), fondat de oamenii de afaceri din satul galatean Toflea Gruia Stoica si Vasile Didila (care sunt si frati vitregi). In cursul procedurii, s-a decis si stergerea unor datorii ale CFR Marfa (adica, potrivit legii, acordarea unui ajutor de stat – n.red.). A urmat o serie de evenimente destul de greu de inteles. Guvernul a fixat un termen foarte scurt pentru finalizarea procesului de privatizare. In consecinta, potrivit GFR, Consiliul Concurentei n-ar fi avut timp sa se pronunte asupra tranzactiei. In plus, la un moment dat, GFR a fost instiintata de compania de privatizare ca vanzarea CFR Marfa nu mai poate avea loc, din cauza ca un creditor al acesteia nu si-a dat acordul. Una peste alta, privatizarea n-a mai avut loc. Iar GFR – ajunsa din nou concurent al CFR Marfa pe piata libera, a incercat sa castige la licitatii, cu orice pret. Asa se face ca, in 2014, Gruia Stoica a fost arestat preventiv sub acuzatia de cumparare de influenta. Mai exact, sustineau procurorii, acesta i-ar fi dat avocatului Doru Bostina 3 milioane de euro pentru a afla, in schimb, ce oferta a depus CFR Marfa la o licitatie pentru transport de minereu pentru Complexul Energetic Oltenia. Ulterior, Gruia Stoica a primit si o condamnare la inchisoare cu suspendare, in acest caz. In martie 2017, organizatia “Societatilor Feroviare Private din Romania” a sesizat Comisia Europeana cu privire la faptul ca Guvernul daduse ajutor de stat pentru privatizarea CFR Marfa. Interesant este ca printre membrii acestei organizatii se numara si GFR. La acel moment, CE a anuntat ca analizeaza solicitarea. In iulie 2018, deputatul social-democrat Lucian Sova – la acea vreme ministru al Transporturilor – a anuntat ca se asteapta la o decizie nefavorabila a DG Competition (din cadrul CE), in cazul CFR Marfa. In consecinta, Sova sustinea accelerarea procesului de executare a CFR Marfa (compania era deja in impas din cauza ca nu isi incasa banii pe transportul pe care il facea pentru companiile de stat si, in consecinta, nu avea de unde plati taxa folosirii caii ferate catre CFR SA – n.red.)…..De ce spune CE ca Guvernul trebuie sa ia banii inapoi de la CFR Marfa In comunicatul DG COmpetition se arata, printre altele: “Comisia a constatat ca actiunile statului din iunie 2013 vizand executarea silita a datoriilor la bugetul de asigurari sociale si taxele restante ale societatii CFR Marfa la bugetul de stat au fost conforme cu piata. Cu toate acestea, in ceea ce priveste restul de masuri identificate, Comisia a constatat ca, in cazul de fata, statul a actionat mai degraba in calitate de autoritate publica decat ca actionar al societatii. In plus, chiar daca statul ar fi actionat in calitatea sa de actionar si, prin urmare, criteriul operatorului privat in economia de piata ar fi fost aplicabil, niciun operator privat nu ar fi anulat datoria sa sau s-ar fi abtinut sa obtina in mod activ rambursarea datoriilor acumulate de-a lungul anilor fara o compensatie financiara suficienta. Prin urmare, Comisia a concluzionat ca sprijinul din bani publici acordat de Romania a conferit societatii CFR Marfa un avantaj economic neloial fata de concurentii sai. Prin urmare, aceste masuri constituie ajutor de stat in sensul normelor UE. Integral: http://www.ziare.com
„Muntenia Expres”: Drumul Expres de la Buzău la Brăila. Contract semnat de 3,5 milioane de euro pentru Studiul de Fezabilitate și Proiect Tehnic Contractul pentru realizarea Studiului de Fezabilitate și a Proiectului Tehnic pentru Drumul Expres de la Buzău la Brăila a fost semnat pentru circa 16,6 milioane de lei cu firma Ingineria Especializada Obra Civil E Industrial S.A, anunță Compania de Drumuri. Noua șosea de mare viteză este denumită „Muntenia Expres” în Master Planul de Transport, ar urma să aibă circa 98 de km lungime și are un cost estimat la circa 384 de milioane de euro. „CNAIR S.A. a semnat contractul pentru „Elaborarea Studiului de Fezabilitate și Proiect Tehnic de Execuție pentru obiectivul Drum Expres Buzău-Brăila” cu firma Ingineria Especializada Obra Civil E Industrial S.A”, anunță Compania de Drumuri. Contractul are o durată de 24 de luni, iar valoarea este de 16.591.031,97 Lei, fără TVA. Conform informațiilor din Caietul de Sarcini (licitația a fost lansată în martie 2019), Drumul Expres are denumirea generică „Muntenia Expres”, indicativ DX7 cuprins în Master Planul de Transport și va realiza legătura între localitățile Găiești – Târgoviște – Ploiești – Buzău – Brăila. Conform datelor din Master Planul de Transport, de la Buzău la Brăila drumul expres ar urma să aibă o lungime de 98 de km, iar costul realizării este estimat la circa 384 de milioane de euro. Potrivit informațiilor din caietul de sarcini, profilul transversal al drumului va avea caracteristicile unui drum expres cu 2×2 benzi de circulație (3,5m/bandă), zonă mediană de 3m și acostamente de 2×2,25m din care 0,75m benzi de încadrare cu aceeași structură rutieră ca a benzilor de circulație și 1,5m acostament consolidat. În cadrul studiului de trafic proiectantul va considera și analiza, încă din faza inițială de proiectare, opțiunea de a dezvolta drumul expres cu 2×2 benzi de circulație în drum expres cu 2×3 benzi de circulație pe sens sau aducerea la profil de autostradă. Contractul are un termen de 24 de luni, iar studiul de fezabilitate trebuie finalizat după 14 luni de la începere. Integral: https://monitorizari.hotnews.ro
Cristian Păun: Vedem că amânăm fondurile europene pentru reabilitări de drumuri, dar în schimb dăm bani cu nemiluita de la Guvern pentru reabilitări de drumuri România nu va absorbi bani europeni în această programare dintr-o sminteală pe care o vedem în momentul de faţă şi care continuă, pentru că există o lege ca pensiile să crească cu 40% şi dăm 93% din veniturile fiscale de anul acesta pe pensii şi salarii, a declarat, luni, într-o dezbatere de specialitate, Cristian Păun, profesor universitar la Academia de Studii Economice (ASE), conform Agerpres. Potrivit acestuia, sacrificăm cofinanţarea din bani publici, iar presiunea la bugetul de stat este evidentă. ‘În problema cofinanţării, dacă noi dăm 93% din veniturile fiscale de anul acesta pe pensii şi salarii, de unde Dumnezeu să mai avem bani de investiţii sau pentru funcţionarea statului şi cofinanţarea fondurilor europene? Adevărata bombă este că am amânat absorbţia fondurilor europene pentru ‘n+3′ şi am ajuns să populăm bugetul de stat cu nişte cheltuieli cu salarii şi pensii care nu ne mai permit, în momentul de faţă, să cofinanţăm nimic. Suntem cu cofinanţarea în aer. Noi nu o să absorbim bani europeni în această programare din această sminteală pe care o vedem în momentul de faţă. Şi ea continuă, pentru că e o lege prin care pensiile o să crească cu 40%. Sacrificăm cofinanţarea din bani publici, iar presiunea la bugetul de stat este evidentă’, a spus Păun. Acesta a punctat faptul că pe subiectul fondurilor europene, România nu a rezolvat multe probleme existente la nivel local. ‘Fondurile europene nu sunt gratuite. Peste tot se vehiculează această idee, că se iau bani gratis de la Uniunea Europeană. Dacă iau banii din buzunarele de la jumătatea acestei săli şi mut banii la cealaltă jumătate, sala aceasta are acelaşi PIB. La toată povestea cu fondurile europene, noi încă nu am rezolvat la nivel local nişte probleme pe care le vedem clar. România are o foarte mare întârziere la absorbţia banilor europeni din diferite motive. Avem o rată de absorbţie lunară foarte mică şi nu am progresat de la vechea programarea bugetară. Mai facem un lucru: întâi atragem banii mai uşor de atras, cum sunt de exemplu subvenţiile din agricultură şi amânăm aproape către final toţi banii care sunt greu de atras. Asta face România deja de două perioade de programare. Ce şanse avem să schimbăm lucrurile acestea la a treia perioadă de programare? Ştiţi ce face România, apropo de beneficii nete? România contribuie la Uniunea Europeană şapte ani şi absoarbe majoritatea banilor la ‘n+3′. Valoarea în timp a banilor îmi spune mie că, cotizând în anul 1 şi absorbind banii în anul 10, s-ar putea să pierd o bună parte din banii aceia. N-a făcut nimeni un calcul, de exemplu, apropo de valoarea în timp a banilor’, a explicat Cristian Păun. Potrivit profesorului universitar, România a obişnuit să dubleze multe fonduri europene pe banii de la bugetul de stat, ‘un paralelism de care Uniunea Europeană nu este îngrijorată’.’Apoi, trebuie să spunem că România mai face un lucru rău: dublează multe fonduri europene pe bani de la buget. Adică, a agreat un paralelism de care Uniunea Europeană nu este îngrijorată. Vine Uniunea şi zice că dacă noi dăm subvenţie pentru hectarul de pământ cultivat cu roşii, n-avem nicio problemă ca Guvernul român să dea Programul Tomata. Ţie, ca Guvern, îţi este mai uşor să iei bani din bugetul ţării, şi pe care nu îi controlează nimeni. Încet, încet dacă ne uităm la România vedem că amânăm fondurile europene pentru reabilitări de drumuri, dar în schimb dăm bani cu nemiluita de la Guvern pentru reabilitări de drumuri’, a afirmat analistul. Calculele arată, spune Păun, că Uniunea Europeană (UE) poluează la nivel global cam 9% cu emisii de carbon, iar România are 0,02% dintre acestea şi atunci de ce să fim parte a unui Green Deal, noi nefiind nici poluator, nici o problemă evidentă pe date. Integral: https://economie.hotnews.ro
FOTO Primăria Sectorului 2 a dat autorizație pentru construirea unei terase pe locul unei foste toalete publice din Parcul Circului Primăria Sectorului 2 a dat autorizație pentru construirea unei terase pe locul unei foste toalete publice din Parcul Circului, la intrarea dinspre bulevardul Lacul Tei, lângă stația de autobuz. Aceasta a fost o practică curentă în anii 2000, când WC-urile din Parcul Herăstrău au fost transformate în cârciumi, însă de atunci nu s-a mai întâmplat. Cetățenii din grupul de inițiativă civică Lacul Tei și-au exprimat nemulțumirea pe pagina de Facebook și transmit autorităților că în Parcul Circului nu este suficient loc pentru terase. ”Pe platforma betonată a toaletei publice (lângă intrarea din Bulevardul Lacul Tei a Parcului Circului) azi s-a început construirea unei cafenele. Într-un parc atât de mic nu este suficient loc pentru spatii comerciale. Din punctul nostru de vedere această situație ar putea crea un precedent periculos. Spațiul verde este în pericol de a fi invadat de diferite construcții. Există riscul ca Parcul Circului să ajungă să arate ca Parcul Tei. Dacă este ceva de făcut trebuie făcut urgent și vă propunem să ne mobilizam imediat”, au postat cetățenii pe pagina de Facebook a grupului. Potrivit panoului de șantier fotografiat de cetățeni, Primăria Sectorului 2 a dat pe 18.11.2019 autorizație pentru recondiționare WC și amenajare terasă. Beneficiar este firma Cafe de Cirque. Viceprimarul Sectorului 2, Popescu Dan Cristian, a răspuns cetățenilor într-un comentariu la postare că a cerut detalii și respectiva autorizație de construire există. Integral: https://www.hotnews.ro
Ministerul Transporturilor anunță “măsuri de urgență” în aeroporturi sau gări, precum culoare separate pentru prevenirea coronavirusului. În practică, situația este alta În județul Iași, cel puţin, planul naţional de prevenire a epidemiei cu coronavirus este doar la nivel declarativ sau la nivel de ordin ministerial, fără a se concretiza nimic. Asta, în condiţiile în care Aeroportul Iaşi are ca destinaţii mai multe oraşe din Italia, ţară recent afectată de această boală, dar şi alte oraşe europene care fac legatura cu China, ţara unde a izbucnit epidemia, scrieZiarul de Iași. Ministerul Transporturilor a anunțat luni “măsuri urgente pentru limitarea și prevenirea posibilelor îmbolnăviri cu coronavirus”, în aeroporturi sau gări, între care asigurarea culoarelor speciale de debarcare în incinta aeroporturilor. În realitate, aceste măsuri par să fie doar pe hârtie. Pe Aeroportul Iaşi, de exemplu, care are ca destinaţii mai multe oraşe din Italia, nu sunt nici scanere termice, nici culoare separate, iar epidemiologul vine doar chemat, scrie Ziarul de Iași. Măsurile anunțate de Ministerul Transporturilor Ministerul Transporturilor a anunțat luni că a avut loc la sediul instituției o “întâlnire de lucru cu toți factorii implicați ai unităților din subordinea sau sub autoritatea ministerului, din domeniul aviație, feroviar, naval, medical și rutier care implementează măsurile pentru limitarea și prevenirea posibilelor îmbolnăviri cu coronavirus”. Potrivit ministerului, în ședință “a fost prezentat stadiul implementării măsurilor care au fost stabilite în sarcina unităților din subordinea Ministerului și s-a constatat că toate termenele asumate au fost respectate”…..La Aeroportul Iași nu există nici culoare separate, nici scannere termice Iaşiul are şase destinaţii pe Italia cu trei frecvenţe pe săptămână. Ieri, de exemplu, în jurul orei 11.00 a aterizat cursa de Roma, iar în noaptea de duminică spre luni cea de Bergamo, oraş apropiat celor care deja se află în carantină. Oficialii de la aeroport susţin că sunt pregatiţi, că urmează instrucţiunile primite, dar recunosc că există şi neajunsuri…. Nu se ştie exact nici care sunt zonele de carantină amenajate În privinţa spaţiilor de carantină, răspunsurile sunt pasate între şeful DSP şi managerul Spitalului de Boli Infecţioase Sfânta Parascheva, Carmen Dorobăţ. Lucian Indrei susţine că au fost identificate două unităţi în care pot fi ținuți oameni în carantină, urmând ca astăzi să se caute şi să se identifice alte spaţii….. Întrebat despre perioada de carantină pentru persoanele care vin din zonele afectate, Streinu-Cercel a precizat că încă sunt luate în calcul cele 14 zile, deşi sunt discuţii că aceasta ar trebui să fie mai lungă.”Persoanele care vin din zonele afectate se autoizolează la domicliu şi anunţă DSP. Măsurile pentru carantină sunt obligatorii, izolarea la domiciliu e obligatorie, nu e zonă de discuţie. Lumea să ştie că se poate duce să facă aprovizionarea, dar să ţină legătura cu DSP privind starea de sănătate”, a adăugat medicul. Integral: https://www.hotnews.ro
Nicușor Dan, plan în 11 puncte pentru o eventuală epidemie de coronavirus în București: Amânarea evenimentelor de amploare, stabilirea spitalelor care preiau bolnavii, comunicare rapidă către populație, distribuirea de măști și dezinfectant Nicușor Dan, candidatul USR pentru Primăria București, a cerut luni instituției conduse de Gabriela Firea să aplice rapid un plan de prevenție în eventualitatea declanșării unei epidemii de coronavirus. Planul, propus de Nicușor Dan împreună cu Ana Ciceală, consilier general USR, și parlamentarul USR, Adrian Wiener, are 11 puncte care merg de la evaluarea sistemului medical la gestionarea comunicării publice. Cele 11 măsuri propuse de Nicușor Dan: 1. Stabilirea unui responsabil de contact cu Incident Management Support Team (IMST) regională din cadrul Organizației Mondiale a Sănătății (OMS), Centrului European de Prevenire și Control al Boliilor (ECDC) și DIGI ECO pentru coordonare și suport tehnic și operațional pentru managementul eventualei crize epidemiologice. Activarea și instruirea Comitetului Municipal pentru Situații de Urgență compus din şefii instituţiilor publice deconcentrate, conducătorii ai altor instituţii centrale cu reprezentare la nivelul judeţului, companii autonome și societăţi comerciale sub coordonarea directă a prefecților. 2. Evaluarea capacității de răspuns a sistemului sanitar bucureștean și a celui de management al situațiilor de urgență. Evaluarea și punerea la punct a unui sistem pentru actualizarea, în timp real a stocurilor parte dintr-un nomenclator de esențiale de la unitățile spitalicești, policlinici, cabinetele medicilor de familie, farmaciile de pe raza Municipiului București. Evaluarea nevoi de asistență internațională în funcție de evaluarea stocurilor. Asigurarea stocurilor de echipamente de protecție – măști, dezinfectante de mâini și suprafețe. Achiziția centralizată a acestor echipamente esențiale. 3. Desemnarea clară a spitalelor și unităților medicale unde să se prezinte persoanele cu simptome de tract respirator superior (febră înaltă, tuse, dispnee, cefalee etc). Acest lucru trebuie să se întâmple fiindcă altfel, pacienții cu astfel de simptome pot merge la orice UPU, medic de familie etc, ori acolo în camera de gardă vor avea contact cu alți pacienți cu multiple afecțiuni. Spitalele desemnate, trebuie să se pregătească cu unități cu capacitate de triaj, izolare și tratament a cazurilor suspecte, probabile și confirmate în spații hoteliere medicale dedicate cu circuite decuplate de fluxul medical comun. Toate celelalte unități medicale din București ar trebui să aibă la fel, o arie desemnată pentru triaj și evaluare Este esențială desemnarea acestora și arondarea întregului oraș pe circuite medicale prestabilite către aceste unități. Aceste circuite medicale trebuie să includă salvări desemnate SMURD, în funcție de amploarea eventualului focar, câteva zeci. În aceste spații desemnate se va face triere rapidă, testare rapidă, diagnostic în timp real și tratamentul cazurilor suspecte, internare sau re-direcționarea pacienților acasă pentru carantină de 14 zile. De asemenea, trebuie realizată instruirea urgentă a personalului medical de prim contact epidemiologic – UPU, medici familie, secții pneumologie/boli infecțioase, rețeaua de medicină școlară etc. asupra definițiilor de caz: caz suspect, caz probabil, caz confirmat, contact și asupra managementului de caz pentru fiecare categorie. Desemnarea, antrenarea și echiparea de echipe de răspuns rapid pentru investigarea cazurilor și găsirea contactelor în maxim 24 ore. 4. Să se asigure că avem în cel mai scurt timp posibil (7 zile) în București, un laborator central, omologat, de referință pentru diagnosticul molecular precis al COVID-19, acreditat OMS pentru această testare cu flux controlat și rapid de transmitere a testelor efectuate la unitățile spitalicești desemnate. Un laborator care să aibă în stoc kiturile venite de la OMS la nivel de 3-4000 testări/zi. 5. Să existe informația corectă, disponibilă pentru distribuit pe toate canalele mass media (spoturi TV, broșuri, promovare online, telefon) de îndată ce am avea un focar în București și care să cuprindă:…..11. Asigurarea continuității serviciilor medicale și serviciilor publice non-medicale esențiale. În caz de epidemie generalizată, în care zeci sau sute de mii de oameni, inclusiv angajații primăriei sunt în izolați la domiciliu, este esențială asigurarea continuității serviciilor publice precum alimentarea cu apă, canalizare, salubritate, alimente, electricitate, termoficare, transport, telecomunicații/internet, educație. Astfel, primăria trebuie să identifice din timp care sunt redundanțele din toate departamentele și instituțiile publice care pot asigura transferul pe orizontală rapidă și continuă de la o instituție la alta. Integral: https://www.g4media.ro
Un jurnalist critica procedura de pe Otopeni: Ne-au inghesuit ca pe vite intr-un holisor. Nimeni nu ne-a spus nimic de vreo carantina! Jurnalistul Dan Bucura a povestit, duminica, pe Facebook, cum a fost asteptat de autoritati pe aeroportul Henri Coada si cum medicul Streinu Cercel anunta la televiziunile de stiri ca cei veniti din zona Lombardia ar fi in carantina, dar ca, de fapt, lor nu li s-a spus nimic despre acest lucru. “Prostie si ticalosie la un loc! Carantina de pe aeroportul Otopeni a fost o bataie de joc si o minciuna ordinara! Am fost in primul avion care a aterizat la Bucuresti, direct din patria coronavirusului italian (provincia Lombardia) Adica zborul de Bergamo care a aterizat undeva la ora 15. Anunturile lui Arafat, Streinu Cercel si altii vorbeau inca de dimineata despre o carantina stricta, culoare separate, asistenta medicala si alte masuri luate pentru toti cei ce vor veni din Italia.”, a scris Dan Bucura pe Facebook. El a precizat ca, in afara de politistii de Frontiera, care pareau depasiti oricum de situatie, nu i-a intampinat nimeni. “Ne-au inghesuit ca pe vite intr-un holisor, unde am completat niste formulare. Fiecare cum a vrut si cum a stiut. Apoi, le-am predat acelorasi politisti. Nimeni nu ne-a spus nimic de vreo carantina, de obligatii sau masuri de preventie!”, a adaugat jurnalistul. Ulterior, spune jurnalistul, Streinu Cercel a anuntat ca oamenii veniti din zona respectiva ar fi in carantina la domiciliu. “Cateva ore mai tarziu, l-am auzit la TV pe medicul Streinu Cercel ca noi suntem in carantina la domiciliu! La domiciliul cui, mai mincinosilor?!Integral: http://www.ziare.com
Elle: Femeile care au spus adevărul după Colectiv – „Ce încredere să mai ai în autorități, când toți polițiștii de la Secția 9 veneau să își facă analizele gratuit la Malaxa?” Camelia Roiu, Nicoleta Ciobanu și Laura Nițu, cele trei femei care au avut curajul să facă publice neregulile din spitalele în care lucrează, în perioada de după tragedia din Colectiv, au povestit într-un interviu pentru revista Elle ce le-a motivat să facă asta, cât de greu le-a fost odată ce și-au asumat decizia de a vorbi atunci când nu îndrăznea nimeni și de ce au apelat la presă, nu la autorități. ….„A venit în control directoarea de la primărie. Și când faci actele stresat, noaptea și pe genunchi, mai greșești. Și a zis: sunteți proști, ați greșit actele. Acte de miliarde. Păi, nu așa se fac actele. Le-a rupt și ne-a învățat doamna director cum să furăm. Și acum este director. Cui să-i spun? Soția șefului poliției, domnul Ababei, care era în funcție atunci, venea și-și făcea nu știu ce vaccin de 3.000 de lei bucata pe banii spitalului. Sunam la 112 și cine crezi că venea? Poate tatăl meu, de la cimitir. Cine?”, a povestit pentru revista Elle Nicoleta Ciobanu, angajată, alături de Laura Nițu, la biroul financiar-contabil la Spitalul Malaxa. … Aceste lucruri le-au motivat pe cele două să dezvăluie, prin presă, cum Florin Secureanu folosea facturi false pentru a stoarce de bani, ani de zile, spitalul de stat pe care îl conducea. Banii destinați pacienților se duceau pe bijuterii pentru manager și iubita lui și pe materiale pentru casa pe care și-o construia Secureanu. … Camelia Roiu, medic la Spitalul de Arși, a încercat în repetate rânduri să atragă atenția asupra neregulilor din unitatea medicală care tratează marii arși, dar de fiecare dată se lovea de zidul neputinței. Tragedia din Colectiv a fost picătura care a umplut paharul. Atunci s-a decis că trebuie să facă cunoscute lucrurile la care era martoră: pacienții, inclusiv supraviețuitori din Colectiv, care mor de infecții intraspitalicești, viermi care colcăie în urechile oamenilor, lipsurile de materiale, chiar și cele de bază, din spital. …. La Malaxa, spun cele două angajate, lucrurile nu s-au schimbat în bine nici după plecarea lui Secureanu. Ele cred că fostul manager a căzut nu pentru că și-au făcut curaj să vorbească, ci pentru că „a supărat pe cineva de sus”. Dacă înainte problemele cele mai mari stăteau în faptul că erau oferite medicamente și analize gratuite pentru rudele lui Secureanu, acum spitalul nu are, de multe ori, nici măcar hârtie igienică la toalete, dezinfectanți sau toner în imprimantă. Integral: https://www.libertatea.ro
Scandal în Parlamentul European. Rareș Bogdan și-a înlocuit scaunul cu un jilț din sec. XVII Elegantul Rareș Bogdan, cunoscut pentru manierele sale deosebite, a stârnit un scandal monstru în Parlamentul European pentru că și-a înlocuit scaunul banal și clasic de europarlamentar cu un jilț din secolul XVII pe care l-a cumpărat la o licitație de obiecte de artă din Clermont. Acesta susține că nimic nu-l oprește ca în PE să fie la fel de elegant ca la el acasă. „Nu știu când ați achiesat voi la valorile europene, dar eu am făcut-o încă de când aveam 10 ani și am citit un prim volum despre secretele arhitecturii gotice în Alsacia și influențele seleucide în mozaicurile de pe podeaua bisericii franciscane din Saint-Îl-du-Mer. Atunci mi-am dat seama că batista pe care-o purtam cu mine nu e doar un depozit de muci ci și un fashion statement, care arată că-ți permiți de-astea, nu șervețele de-alea de un leu de la chioșc”, a declarat Rareș Bogdan. Integral: https://www.timesnewroman.ro
27 Raspunsuri la Revista Presei – 25 februarie. “Nicușor Dan, plan în 11 puncte pentru o eventuală epidemie de coronavirus în București”
Mar25/02/2020 at 09:29
”Magistrați despre filajul făcut de RTV și preluat de Gândul și EvZ: ”Dacă acest atac grav va fi tratat cu indiferență, se va sedimenta ideea că anumite instituții ale statului român pot fi privite ca principali beneficiari și complici””
https://www.g4media.ro/magistrati-despre-filajul-facut-de-rtv-si-preluat-de-gandul-si-evz-daca-acest-atac-grav-va-fi-tratat-cu-indiferenta-se-va-sedimenta-ideea-ca-anumite-institutii-ale-statului-roman-pot-fi-pri.html
mac gregor25/02/2020 at 09:56
Cica domnul Ciolacu a simtit ca are ceva in buzunar, in costumul de sef al PSD care vine odata cu functia. Si cand a bagat mana, ce sa vezi, era domnul Predoiu, care statea acolo la caldurica de mult timp.
Mar25/02/2020 at 10:07
De la sticla de ulei, pufoaica roșie, mita electorală s-a transformat și rafinat în pachete turistice. Oare instituții abilitate care să facă ”curățenia de primăvară” mai există în această țară??? – ”Cu patru luni înainte de alegeri, Florentin Pandele pregătește excursii ”monahal-balneare” gratuite pentru locuitorii din Voluntari”
https://www.g4media.ro/cu-patru-luni-inainte-de-alegeri-florentin-pandele-pregateste-excursii-monahal-balneare-gratuite-pentru-locuitorii-din-voluntari.html
mac gregor25/02/2020 at 10:07
In alta parte a planetei:
cica oamenii de stiinta chinezi care lucrau la laboratoarele bacteriologice din Wuhan aveau nevoie sa faca un ban in plus.
Asa ca vindeau unele animale (maimute etc) pe piata locala. Piata aia deosebita de delicatese culinare unde poti cumpara specii neobisnuite sa faci fripturi. Si ce daca maimuta a supravietuit unui experiment.
mac gregor25/02/2020 at 10:22
Ce e mai dragut e ca si la noi pe vremea comunismului a fost un caz similar. Un laborator de vaccinuri vindea parte din vitele primite pt experimente la negru. E in “Confesiunile unui cafegiu”. Vitele erau trecute ca incinerate in contabilitate, dar vandute. Scandalul si sumele de bani au fost foarte mari, si au dus la modificarea regulilor de gestiune.
E drept ca ai nostri au avut atata minte incat sa nu vanda vite care chiar au fost injectate cu virusi. Erau trecute fictiv ca injectate. La chinezi insa, au un mare scandal chiar si cu lapte praf toxic.
Mar25/02/2020 at 10:49
USR+ face o mișcare interesantă! – ””Dacă este nevoie de desemnarea unui prim-ministru care chiar să încerce să construiască o majoritate, deși șansele sunt infime, atunci așa să fie. Suntem gata să mergem în Parlament și să prezentăm programul și echipa noastră de guvernare, singuri sau într-o alianță. Dacă vom reuși, vom guverna, dacă nu, va fi făcut un nou pas către anticipate. Important este să nu rămânem blocați în nehotărârea actuală a altor actori politici. În astfel de crize, este nevoie de oameni hotărâți”” – Dacian Cioloș
https://www.hotnews.ro/stiri-politic-23683142-ciolos-suntem-gata-mergem-parlament-prezentam-echipa-noastra-guvernare-singuri-sau-intr-alianta.htm
A A25/02/2020 at 11:16
Sper sa-l propuna pe Andrei Caramitru; este cea mai agera si cinstita inteligenta publica care priveste catre politica din tara cocalautilor majoritari; ar face un guvern rapid si performant, de mult dorit. Nu glumesc.
https://www.stiripesurse.ro/premonitiile-lui-andrei-caramitru-ce-tiri-false-vor-fi-generate-de-biserica-ortodoxa-si-trusturile-media-ale-mafiei-despre-coronavirus_1433906.html
Paganel25/02/2020 at 14:10
Andrei Caramitru să fie!
Mar25/02/2020 at 10:53
https://www.g4media.ro/polit%cc%a6ia-catalana%cc%86-investigheaza-infractiuni-de-spalarea-banilor-care-il-au-i%cc%82n-centrul-atent%cc%a6iei-pe-boiko-borisov-legaturile-premierului-bulgar-cu-un-top-model-si-doi-directori-l.html
A A25/02/2020 at 11:09
Ultime noutati de la Nature:despre covid19:
Mai sunt niste articole in presa americana care zic ca (1) in general, barbatii sunt mai vulnerabili decat femeile pentru aceeasi zona de varsta si stare initiala de sanatate; (2) covid19 nu prea ataca copiii pana acum; (3) o mare parte dintre cei ucisi de virus sunt peste 65 ani SI cu pre-sensibilitati pulmonare
Mar25/02/2020 at 11:32
https://www.hotnews.ro/stiri-politic-23683309-serban-nicolae-propunerea-psd-pentru-presedintia-senatului.htm
A A25/02/2020 at 13:58
Fac prinsoare ca criminalii udemere, alde, minoritati nationale, etc voteaza pe porcu-porcilor asta criminal tovaras cu kkt dorneanu de la cecere; plus cativa de la peneleu.
cedric25/02/2020 at 12:40
Nu cred ca ne fereste, mar, ci ne loveste:
https://www.aktual24.ro/legatura-dintre-serban-nicolae-si-decizia-ccr-fost-consilier-la-cotroceni-psd-e-un-monstru-scapat-din-haturi/
Intamplator25/02/2020 at 14:09
De ce nu ma mir??!!!! Acu vir guvern de uniune naționala …și îl vor avea…la toamna vor susține sus și tare ca eu vir majora pensiile și vor câștiga iar Dragnea se va întoarce le cai mari alături de gashca lui
Paganel25/02/2020 at 14:18
Doar fiindcă pfl-ul uslinos nu suportă USR-PLUS, dacă tot nu pot să aibă guviermi doar de-ai lor, “netezesc” drumul ciumei roșii, ca în 2016! Fac prostii, pun, de sanchi, idioți în funcții importante, adică un blat (prost) mascat al pfl cu ciuma roșie! Coordonatorul blatului – mutul cotrocean, care chiar mai vrea încă 5 ani de vacanță!
Cetatean25/02/2020 at 14:38
Buna ziua! Desi e nasoala, dupa decizia CCR 😀
Sa va dau o veste buna? Dragnea e mort juridic. Poate CCR sa inlature orice inregistrare din dosarul Belina, ca tot e mort. Martorul a vorbit in fata instantei 😛
https://www.g4media.ro/un-pilot-a-declarat-ca-il-transporta-pe-liviu-dragnea-pe-insula-belina-cu-un-elicopter-platit-de-psd.html
desy.demeter25/02/2020 at 15:53
Mar25/02/2020 at 15:53
Asta vroiam să scriu și eu. L-a îngropat, pusă pe năsălie …și PSD-ul alături.
””Prima oară când m-am dus acolo cu ani în urmă, am aterizat singur şi erau multe bălării. În urma unui transport al domnului Dragnea, când am aterizat pe insulă, am vorbit cu un administrator de acolo şi i-am solicitat să degajeze terenul, pentru că nu se putea ateriza. Ulterior, m-am dus cu domnul Dragnea şi era o platformă în construcţie. Am observat că terenul era compactat şi era beton pe câţiva metri pătraţi. Am aterizat pe acea platformă. (…) Acea placă de beton nu poate fi considerată heliport. Pentru heliport trebuie să aibă autorizaţie de la autorităţi şi, din punct de vedere tehnic, pentru a putea ateriza, platforma trebuie să reziste la presiunea de aterizare a elicopterului. (…) L-am transportat pe domnul Dragnea şi pe aghiotantul acestuia, Adrian de la SPP, precum şi alte persoane a căror identitate nu o pot spune. Cel mai mult am transportat patru persoane. În perioada campaniei, de obicei vara, mergeam cu domnul Dragnea în ţară şi apoi îl lăsam pe insula Belina”, a continuat pilotul.”
https://www.hotnews.ro/stiri-esential-23683881-psd-platit-elicopter-privat-duca-liviu-dragnea-insula-belina-pilot-fata-instantei-transportat-mai-multe-ori.htm
Mar25/02/2020 at 15:54
stefan6025/02/2020 at 16:19
1- A murit la 91 de ani , fostul stapin al Egiptului. Hosni Mubarak.
2- Paranoia in Italia e pe noi culmi. Seful regiunii unde locuiesc eu face conferinta de presa sa anunte ca se inchid toate scolile. Preventiv chiar daca nu avem nici un bolnav de coronavirus. Suna telefonic ( in direct ) primul ministru si declara ca seful regiunii bate campii. 🙂 Nu se inchide nimic in ragiunea Marche.
3- RO o da aiba un nou guvern cu generalul Ciuca prim ministru ? Care a fost pensionat in aceiasi zi a numirii ca ministru. Macar asa se vede , pricepe cine conduce tara asta. Cum am mai scris , specialii. Civili & militari.
Banuiesc ca prima masura va fi cresterea pensilor speciale cu acel legiferat 40 %.
Pentru restul , esalonat . In vreo 5 ani. Ca nu sint bani si deficitul nu permite. 🙂
Paganel25/02/2020 at 19:03
Salvați de Tricolor!
https://barikada.ro/scandal-in-ungaria-dupa-ce-vamesii-au-purtat-masti-anti-coronavirus-cu-tricolorul-romanesc-in-aeroportul-din-budapesta/
„n scandal de proporții ia amploare în aceste zile în Capitala Ungariei, după ce vameșii maghiari au fost fotografiați purtând măști anti-coronavirus imprimate cu tricolorul românesc în aeroportul din Budapesta!
Luați prin surprindere, vameșii au fost nevoiți să se afișeze preț de câteva ore cu măști anti-coronavirus imprimate cu tricolorul românesc, păstrate nefolosite în magaziile cu efecte ale aeroportului, după ultima achiziție nereușită a Budapest Airport, operatorul aeroportului Ferenc Liszt.”
Dragi maghiari, Dumnezeu nu bate cu parul, ci cu masca! 🙂
Mar25/02/2020 at 19:04
Ludovic Orban și-a depus mandatul pentru că au trecut cele 15 zile. Se convoacă consultări cu partidele parlamentare.
elablue25/02/2020 at 19:55
Iohannis are consilieri de doi lei. Termenul de 15 zile limiteaza intervalul de timp in care BP trebuie sa fixeze data sedintei, nu are legatura cu data exercitarii votului – “Art. 86. — (1) Birourile permanente, în condițiile art. 15, stabilesc data ședinței comune, la cel mult 15 zile de la primirea programului și listei Guvernului, luând totodată măsuri pentru convocarea deputaților și senatorilor.”
La art. 52/3 se reglementeaza ce se intampla daca nu exista cvorum “(3) Dacă în sală nu sunt prezenți cel puțin jumătate plus unu din numărul deputaților și senatorilor, președintele care conduce ședința comună a celor două Camere amână votarea până la întrunirea cvorumului legal.”
Mar25/02/2020 at 20:29
La ce Curte Constituțională avem, nici nu mai contează consilierii. Sincer, după mizeria de ieri, Constituția a ajuns ceva nesemnificativ și inexistent pentru gașca roșie.
Eugen Vasilescu25/02/2020 at 20:07
bursa pariurilor: ciolos desemnat? eu ii dau peste 50%
Mar25/02/2020 at 20:34
Am scris dimineață despre bullying și efectul scontat, declanșarea panicii. – ”Două lebede negre au anulat în câteva zile toate scenariile plănuite minuțios săptămâni la rând, pas cu pas.”
https://www.g4media.ro/cum-au-schimbat-doua-lebede-negre-tot-jocul-politic-adio-anticipate.html
stefan6025/02/2020 at 21:11
Palada pe facebook debiteaza ca vin romanii din Italia sa infecteze natia. Doamne citi prosti si proaste comenteaza gogomania asta pe pagina lui , ceva de speriat.
In rest , in Italia regiunea mea a decretat ca de maine se inchid gradinite , scoli , universitati. Sa previna difusiunea virusului ( nu exista nici macar un suspect de coronavirus)
Bine ca au lasat ca azi ( marti gras se numeste ) sa se desfasoare toate carnavalurile in regiune. Inclusuv la mine in sat mii de oameni au partecipat. Dar de maine inchise scoli , gradinite , unuversitati. 🙂
Cretinism politic dar bine retribuit.
« Revista Presei – 26 februarie. “Confirmarea unei vechi zicale despre “gura care bate fundul”.”
Revista Presei – 24 februarie. “Calculele greșite ale PNL ca și cele ale președintelui Iohannis vor avea costuri serioase.” »